Valsts sabiedrība ierobežotu atbildību

**“Traumatoloģijas un ortopēdijas slimnīca”**

Duntes iela 22, Rīga, LV-1005

Iepirkuma procedūras

**„Atkritumu laukuma izbūve”,**

iepirkuma identifikācijas Nr. VSIA TOS 2018/11MP

**LĒMUMS par iepirkuma procedūru**

2018. gada 01. jūnijā

1. **Pasūtītājs: valsts sabiedrība ar ierobežotu atbildību “Traumatoloģijas un ortopēdijas slimnīca”** (turpmāk tekstā Slimnīca), nodokļu maksātāja reģistrācijas Nr. 40003410729.
2. **Paziņojums par līgumu (par iepirkuma procedūru)** internetā: Iepirkumu uzraudzības biroja mājas lapā un Slimnīcas mājas lapā ievietots **2018. gada 10. maijā**.
3. **Iepirkuma procedūru organizē un realizē:** ar slimnīcas valdes priekšsēdētājas A. Vaivodes 2018. gada 08. maija rīkojumu Nr. 01‑6/63 apstiprināta Iepirkuma komisija: iepirkuma komisijas priekšsēdētāja – valdes locekle Inese Rantiņa, iepirkuma komisijas priekšsēdētājas vietnieks: Energo un saimniecības daļas vadītājs Dainis Kalniņš, komisijas locekle: galvenā iepirkumu speciāliste Vineta Vīksna.
4. **Finansēšanas avots –** VSIA “Traumatoloģijas un ortopēdijas slimnīca” budžeta līdzekļi.
5. **Iepirkuma priekšmets** – atkritumu laukuma izbūve, saskaņā ar tehniskās specifikācijas prasībām, kas pievienotas Nolikuma **pielikumā Nr. 2**.
6. **Pretendentu atlases kritēriji:**

**“17. Pretendenta atlases dokumenti:**

|  |  |  |
| --- | --- | --- |
|  | **Prasība** | **Iesniedzamie dokumenti** |
|  | Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | Pretendenta parakstīts pieteikums dalībai iepirkuma procedūrā, kurš sagatavots saskaņā ar Nolikuma 1.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.  Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.  Ja pretendenta piedāvājumu paraksta pilnvarota persona, tad jāpievieno pilnvara. |
|  | Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.  Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), ja tie tiks piesaistīti darbu veikšanā. | Pretendenta parakstīts pieteikums dalībai iepirkuma procedūrā, kurš sagatavots saskaņā ar Nolikuma 1.pielikumu. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, pretendents reģistrēsies Latvijas Republikas Būvkomersantu reģistrā. |
|  | Pretendentam ir stabili finansiālās un saimnieciskās darbības rādītāji par iepriekšējiem trim finanšu gadiem, tas ir vidējais gada finanšu apgrozījums (neto) iepriekšējo 3 (trīs) gadu laikā (2015., 2016. un 2017.gadā) ir vismaz 50 000,00 (piecdesmit tūkstoši euro, 00 centi) EUR bez PVN. Ja pretendents ir dibināts vēlāk, tad pretendenta finanšu apgrozījumam jāatbilst augstāk noteiktajai prasībai attiecīgi īsākā laika periodā;  Ja piedāvājumu iesniedz personu apvienība, tad vismaz vienam no personu apvienības dalībniekiem ir jābūt šajā punktā norādītajam apgrozījumam vai arī vairāku personu apvienības dalībnieku apgrozījuma summa veido nepieciešamo apgrozījuma apmēru.  Ja pretendents balstās uz citas personas iespējām vai piedāvājumu ir iesniegusi piegādātāju apvienība, tad prasību par finansiālo stāvokli jāizpilda piegādātāju apvienības dalībniekiem vai personām, uz kuru finansiālajām spējām izpildītājs balstās un kuri arī būs finansiāli atbildīgi par līguma izpildi. | Pretendenta rakstisks aprēķins par finanšu apgrozījumu, kas sagatavots atbilstoši Nolikuma 3.pielikumā ietvertajai veidnei, klāt pievienojot apstiprināta finanšu pārskata daļas (peļņas-zaudējumu aprēķins, bilance, revidenta ziņojums), kas pierāda Nolikuma 17.3.punkta prasību izpildi, par katru norādīto finanšu gadu.  Ja par 2017.gadu nevar iesniegt apstiprinātu Finanšu pārskatu, pretendents ir tiesīgs iesniegt operatīvo finanšu pārskatu.  Pretendentam, kas dibināts vēlāk, jāiesniedz finanšu pārskats par nostrādāto periodu, un šo pārskatu ir pārbaudījis zvērināts revidents.  Ja uzņēmumam, saskaņā ar grāmatvedību regulējošajiem normatīvajiem aktiem, nav jāsniedz zvērināta revidenta pārbaudīts finanšu pārskats (peļņas-zaudējumu aprēķins, bilance, revidenta ziņojums), šai prasībai atbildīs finanšu pārskats, kurš iesniegts Valsts ieņēmumu dienestā (kopija vai apliecināta izdruka no VID EDS sistēmas). |
|  | Pretendents var balstīties uz trešo personu iespējām, lai izpildītu prasības attiecībā uz pretendenta finansiālo un saimniecisko stāvokli.  Ja pretendents balstās uz trešās personas finanšu iespējām vai saimniecisko stāvokli, tad pretendentam un attiecīgajai trešajai personai ir jāuzņemas solidāra atbildība par visa līguma izpildi. | Pretendentam jāiesniedz dokumenti, kas pierāda, ka iepirkuma līguma slēgšanas gadījumā personas, uz kuru iespējām pretendents balstās, lai pierādītu savas finansiālās un saimnieciskās spējas, kopā ar pretendentu uzņemsies solidāru atbildību par līguma izpildi, iesniedzot, piemēram, šo personu apliecinājumu vai vienošanos par sadarbību konkrēta līguma izpildē, kurā konkrēti norādīts sadarbības un atbildības apjoms, joma, sadalījums, lai Pasūtītājs gūtu pamatotu pārliecību par trešās personas gatavību un iespēju nodot pretendentam konkrētas finansiālās un saimnieciskās spējas, uzņemties solidāru atbildību par visa iepirkuma līguma izpildi. |
|  | Pretendentam iepriekšējo 5 (piecu) gadu laikā (t.i., 2013., 2014., 2015., 2016., 2017. un 2018.gadā līdz piedāvājumu iesniegšanas dienai) ir bijusi pieredze vismaz 2 (divos) asfaltbetona seguma atjaunošanas vai būvniecības darbos ne mazāk par 300 m2 apjomā un attiecīgie darbi ir pabeigti. | Lai apliecinātu Nolikuma 17.5.punkta prasību izpildi, Pretendentam jāiesniedz Pretendenta sagatavots pieredzes saraksts saskaņā ar Nolikuma 4.pielikumā pievienoto formu, klāt pievienojot pozitīvu atsauksmi no katra objekta pasūtītāja. |
|  | Pretendentam jānodrošina atbildīgais būvdarbu vadītājs, kuram ir spēkā esošs būvprakses sertifikāts ceļu būvdarbu vadīšanā un kuram iepriekšējo 5 (piecu) gadu laikā (t.i., 2013., 2014., 2015., 2016., 2017. un 2018.gadā līdz piedāvājumu iesniegšanas dienai) ir bijusi pieredze vismaz 2 (divos) asfaltbetona seguma atjaunošanas vai jauna asfaltbetona seguma būvniecības darbos ne mazāk par 300 m2 apjomā katrā objektā un attiecīgie darbi ir pabeigti. | Lai apliecinātu Nolikuma 17.6. punkta prasību izpildi, Pretendentam jāiesniedz Pretendenta sagatavots un speciālista parakstīts pieredzes apraksts saskaņā ar Nolikuma 5.pielikumā pievienoto formu, klāt pievienojot dokumentus, kas apliecina darbu izpildi (akts par pieņemšanu ekspluatācijā, saistību raksts utml.), ar apliecinājumu, ka gadījumā, ja Pretendentam tiks piešķirtas līguma slēgšanas tiesības, šis speciālists piedalīsies līguma izpildē. |
|  | Pretendentam jānorāda visus apakšuzņēmējus, un apakšuzņēmēja apakšuzņēmējus.  Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. | Pretendenta piesaistīto apakšuzņēmēju saraksts saskaņā ar Nolikuma 6.pielikumu, norādot katram apakšuzņēmējam izpildei nododamo līguma daļu saskaņā ar tehnisko specifikāciju vai tāmi un pievienojot finanšu aprēķinu, kas norāda līgumā nododamo daļu procentuālo vērtību. Apakšuzņēmēja sniedzamo pakalpojumu vērtību noteic, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Publisko iepirkuma likuma 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncernu statusu noteicošajiem normatīvajiem aktiem apakšuzņēmējam ir izšķirošā ietekme vai kurai ir izšķiroša ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķiroša ietekme attiecīgajā apakšuzņēmējā. Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo līguma daļu atbilstoši Nolikuma 6A.pielikumam. |
|  | Pretendenta rīcībā, īpašumā vai patapinājumā, nomā, ir pieejami Pretendentam līgumsaistību izpildes nodrošināšanai nepieciešamie tehniskie resursi – būvniecības tehnika un iekārtas. | Lai apliecinātu Nolikuma 17.8. punkta prasību izpildi, Pretendentam jāiesniedz apliecinājums saskaņā ar 7.pielikuma formu, ka Pretendenta rīcībā, īpašumā vai patapinājumā, nomā, ir pieejami Pretendentam līgumsaistību izpildes nodrošināšanai nepieciešamie tehniskie resursi – būvniecības tehnika un iekārtas. |

* 1. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1. vai 15.2.2. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

* 1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.”

1. **Piedāvājuma izvēles kritērijs:**

Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehniskās specifikācijas prasībām, un kura cena ir viszemākā.

1. **Piedāvājumu iesniegšanas vieta un termiņš:**

Piedāvājums jāiesniedz līdz **2018. gada 23. maijam plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, administratīvā korpusa II stāvā, galvenajai iepirkumu speciālistei Vinetai Vīksnai, pretendentam ierodoties personīgi vai nosūtot pa pastu.

1. **Piedāvājumu atvēršanas vieta, datums un laiks:**

Piedāvājumu atvēršanas sanāksme notika **2018. gada 23. maijā, plkst. 11:00,** VSIA „Traumatoloģijas un ortopēdijas slimnīca”, administratīvā korpusa II stāvā, Duntes ielā 22, Rīgā, Latvijā, slēgtā sanāksmē.

1. **Piedāvājumu atvēršanas sanāksmē piedalījās:**

ar slimnīcas valdes priekšsēdētājas A. Vaivodes 2018. gada 08. maija rīkojumu Nr. 01‑6/63 apstiprinātā Iepirkuma komisija: iepirkuma komisijas priekšsēdētāja – valdes locekle Inese Rantiņa, iepirkuma komisijas priekšsēdētājas vietnieks: Energo un saimniecības daļas vadītājs Dainis Kalniņš, komisijas locekle: galvenā iepirkumu speciāliste Vineta Vīksna.

Protokolēja - administratīvā biroja galvenā iepirkuma speciāliste Vineta Vīksna (01.06.2018. protokols Nr.3).

Pretendenta pārstāvji piedāvājumu atvēršanas sanāksmē nepiedalījās, jo Nolikuma 13.1. punkts noteica, ka piedāvājums tiks atvērti slēgtā sanāksmē.

1. **Iesniegtā piedāvājuma saraksts, kurā norādīts pretendenta nosaukums un piedāvātā cena:**

| **Nr. p. k.** | **Pretendents, reģ. Nr., adrese** | **Piedāvājuma cena EUR bez PVN** |
| --- | --- | --- |
|  | SIA “Gludi LM”, reģ. Nr. 40003901044, Rīga, Cēsu iela 25 - 8, LV-1012 | 38 687,24 |

1. **Pretendenta saņemtais piedāvājums pēc iepirkuma nolikumā noteiktā piedāvājumu iesniegšanas termiņa** (23.05.2018. protokols Nr.2).
   1. V. Vīksna informē, ka 23.05.2018., plkst. 11:48 no VAS “Latvijas pasts” pārstāvja ir saņemta aploksne no SIA “Mitbau AC” ar piedāvājumu iepirkuma procedūrā „Atkritumu laukuma izbūve”, iepirkuma identifikācijas Nr. VSIA TOS 2018/11MP.
   2. Iepirkuma komisija secina, ka piedāvājums ir iesniegts pēc iepirkuma nolikuma 12.1.punktā noteiktā termiņa: *“Piedāvājums jāiesniedz līdz* ***2018. gada 23. maijam plkst. 11:00*** *VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, administratīvā korpusa II stāvā, galvenajai iepirkumu speciālistei Vinetai Vīksnai, pretendentam ierodoties personīgi vai nosūtot pa pastu”*.
   3. Ievērojot nolikuma 12.3. punktā noteikto, ka *“Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti”*, iepirkuma komisija pieņem lēmumu atgriezt neatvērtu SIA “Mitbau AC” piedāvājumu, jo pretendents nav ievērojis iepirkuma procedūras nolikumā noteikto piedāvājuma iesniegšanas termiņu.
   4. Iepirkuma komisijas priekšsēdētāja I. Rantiņa uzdod V.Vīksnai sagatavot vēstuli un nosūtīt to kopā ar neatvērto piedāvājumu SIA “Mitbau AC”.
2. **Komisijas locekļu vērtējumi attiecībā uz piedāvājumu (**01.06.2018. protokols Nr.3).
   1. Iepirkuma komisijaizvērtēja pretendenta piedāvājumu atbilstību iepirkuma procedūras nolikuma 16. punktā noteiktajām noformējuma prasībām un konstatēja, ka piedāvājums atbilst izvirzītajām prasībām un piedāvājums var tikt vērtēts nākošajā posmā. Balsojums: par – 3, pret 0.
3. **Pretendenta atlases dokumentu pārbaude.**
   1. Iepirkuma komisija konstatē, ka piedāvājums atbilst pretendenta atlases dokumentu pārbaudei nolikuma 17. punktā izvirzītajām prasībām.
   2. Tā kā piedāvājumu ir iesniedzis tikai viens pretendents, iepirkuma komisija vēlreiz pārbauda un konstatē, ka izvirzītās pretendentu atlases prasības ir objektīvas un samērīgas.
   3. Ņemot vērā, ka iepirkuma procedūras laikā netika saņemta neviena vēstule vai jautājums no piegādātājiem, kurā kāds norādītu par nevienlīdzīgu attieksmi vai konkurences ierobežojumiem, vai nesamērīgām iepirkuma prasībām, saskaņā ar Ministru kabineta 2017. gada 28. februāra noteikumiem Nr.107 “Iepirkuma procedūru un metu konkursu norises kārtībā” noteikumu 2.1. daļas “Atklāta konkursa norise” 19. apakšpunktu, komisija secina, ka iepirkuma nolikumā izvirzītās pretendentu atlases prasības ir objektīvas un samērīgas, un tas ir pietiekams pamatojums tam, ka iepirkuma procedūra nav jāpārtrauc. Balsojums: par – 3, pret – 0.
   4. Iepirkuma komisija, vienbalsīgi balsojot par, nolēma, ka SIA “Gludi LM” piedāvājums var tikt vērtēts nākamajā posmā „Tehniskā piedāvājuma atbilstības vērtēšana”. Balsojums: par – 3, pret – 0.
4. **Tehniskā piedāvājuma atbilstības pārbaude.**
   1. Iepirkuma komisija uzsāk Tehniskā piedāvājuma pārbaudi un konstatē, ka SIA “Gludi LM” iesniegtais piedāvājums atbilst Tehniskās specifikācijas prasībām un tiek virzīts vērtēšanai nākamajā posmā. Balsojums: par – 3, pret – 0.
5. **Iepirkuma komisija veica Pretendenta finanšu piedāvājuma vērtēšanu:**
   1. Iepirkuma komisija Finanšu piedāvājumā pārbauda aritmētiskās kļūdas un tādas nekonstatē.
   2. Iepirkuma komisija pārbauda, vai piedāvājums nav nepamatoti lēts un konstatē, ka nav.
6. **Izziņu pieprasīšana un lēmuma pieņemšana**
   1. Iepirkuma komisija nolēma atzīt SIA “Gludi LM” par pretendentu, kuram būtu piešķiramas līguma slēgšanas tiesības, jo tā piedāvājums un kvalifikācija atbilst Nolikumā norādītajām prasībām. Balsojums: par 3, pret – 0**.**
   2. Saskaņā ar iepirkuma procedūras nolikuma 17.9. punktu, pārliecinās, vai SIA “Gludi LM” nav izslēdzama no iepirkuma procedūras, saskaņā ar PIL 42. panta nosacījumiem, un konstatē, ka SIA “Gludi LM” nav neviens no šajā punktā minētajiem gadījumiem (skat. pielikumā izdruku no <https://www.eis.gov.lv/>).
7. **Pretendentu nosaukumi, ar kuriem nolemts slēgt iepirkuma līgumus (saskaņā ar nolikuma 29. punktu):**
   1. Iepirkuma komisija **nolēma slēgt līgumu** ar SIA “Gludi LM” par līguma kopējo summu **38 687,24 EUR bez PVN.**
   2. Saskaņā ar Publisko iepirkumu likuma 60. pantu (9) punktu iepirkuma līgumu vai vispārīgo vienošanos var slēgt, neievērojot šā panta sesto daļu, **ja vienīgajam pretendentam ir piešķirtas iepirkuma līguma slēgšanas tiesības** un **nav kandidātu vai pretendentu, kas būtu tiesīgi iesniegt iesniegumu** šā likuma [68. pantā](https://likumi.lv/doc.php?id=287760#p68) noteiktajā kārtībā. t.i., nav jāievēro nogaidīšanas termiņš.

**Lēmuma pārsūdzēšana***: Pretendents, kurš iesniedzis piedāvājumu iepirkumā, uz kuru attiecas Publisko iepirkumu likuma 9.panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likuma 188. panta noteiktajā kārtībā viena mēneša laikā no tā spēkā stāšanās dienas. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.*

Sēdes vadītāja: iepirkuma komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_ I. Rantiņa

Komisijas locekļi: \_\_\_\_\_\_\_\_\_\_\_\_\_\_\_\_\_\_\_ D. Kalniņš

\_\_\_\_\_\_\_\_\_\_\_\_\_\_\_\_\_\_\_ V. Vīksna